open-index/open-wikipedia-markdown huggingface dataset:
புனித சாவா தேவாலயம்

**புனித சாவா தேவாலயம்** () என்பது சேர்பியாவின் பெல்கிரேட்டில் அமையப்பட்டுள்ள ஓர் சேர்பிய கிழக்கு மரபுவழி திருச்சபைத் தேவாலயம் ஆகும். இது உலகிலுள்ள கிழக்கு மரபுவழி திருச்சபைத் தேவாலயங்களில் பெரியதும், உலகிலுள்ள பத்து பெரிய கிறிஸ்தவ தேவாலயங்களில் ஒன்றும் ஆகும். இது சேர்பிய கிழக்கு மரபுவழி திருச்சபை நிறுவுனரும் மத்திய கால சேர்பியாவின் முக்கிய நபர்களில் ஒருவருமான புனித சாவா என்பவருக்கு அர்ப்பணிக்கப்பட்டுள்ளது. இது விராகா பீடபூமியில் கட்டப்பட்டுள்ளது. இங்குதான் புனித சாவாவின் எச்சங்கள் சினான் பாசா எனும் ஓட்டமானிய மாமந்திரியால் 1595 இல் எரிக்கப்பட்டன.

## உசாத்துணை

## வெளி இணைப்புகள்

*அதிகாரபூர்வ இணையத்தளம் 

பகுப்பு:செர்பிய கிறித்தவக் கோவில்கள்
தெய்வீக புனித யோவான் பேராலயம்

**தெய்வீக புனித யோவான் பேராலயம்** (; அலுவலகப் பெயர்: ; ***புனித யோவான் பேராலயக் கோயில்: நியூயோர்க் மறைமாவட்ட மற்றும் நகரத்தில் பெரும் தெய்வீகம்***) என்பது நியூயோர்க் குரு பரிபாலன பேராலயம் ஆகும். இது நியூயோர்க் நகரின் ஆம்ஸ்டராம் சதுக்கத்தில் அமைந்துள்ளது.

இது லிவர்பூல் பேராலயம் போன்று பெரிய அங்கிலிக்கன் பேராலயமாகவும் கோயிலாகவும் விளங்குகின்றது. இது உலகிலுள்ள கிறிஸ்தவக் கோயில்களில் நான்காவது பெரிய கோயிலாகவும் உள்ளது. இதன் உட்புறம்  ஆகவும், நீளம் 601&nbsp;அடி (183.2 மீ) ஆகவும், உயரம் 232&nbsp;அடி (70.7 மீ) ஆகவும் உள்ளது. உட்புற நடுக்கூட உயரம் 124&nbsp;அடி (37.8 மீ)ஆக உள்ளது.

## உசாத்துணை

## வெளி இணைப்பு

*Cathedral Church of Saint John the Divine official website
*Congregation of Saint Saviour at the Cathedral of Saint John the Divine official website
*New York City Landmarks Preservation Commission, "Designation List 347" (2003) 
* Article on the cathedral's architecture
* Article on the cathedral's history
* Article on the specifications of the Great Organ

பகுப்பு:ஐக்கிய அமெரிக்க கிறித்தவக் கோவில்கள்
லிச்சன் அன்னை பசிலிக்கா

**லிச்சன் அன்னை பசிலிக்கா** () என்பது போலந்தின் லிச்சன் ஸ்ராரி எனுமிடத்தில் அமைந்துள்ள உரோமன் கத்தோலிக்கப் பசிலிக்கா ஆகும். இது பார்பரா பியலெக்கா என்பவரால் வடிவமைக்கப்பட்டு 1994 மற்றும் 2004 ஆம் ஆண்டுகளுக்கு இடைப்பட்ட காலத்தில் கட்டப்பட்டது. இதன் கட்டுமானச் செலவு யாத்திரீகர்களால் அன்பளிப்புச் செய்யப்பட்டது. இதன் கோபுரம் 141.5 மீட்டர் உயரம் கொண்டு, உலகிலுள்ள உயரமான கோயில்களில் ஒன்றாகவுள்ளது.

## உசாத்துணை

## வெளி இணைப்பு

* Official website of Sanctuary of Our Lady of Licheń
* Skyskraperpage.com

பகுப்பு:போலந்து கிறித்தவக் கோவில்கள்
அலெக்கைனின் துப்பாக்கி

**அலெக்கைனின் துப்பாக்கி** அல்லது **அலெக்கைனின் துமுக்கி** (*Alekhine's gun*) என்பது சதுரங்கத்தில் உள்ள ஒரு வடிவமாகும். இதை முன்னாள் உலக சதுரங்க வாகையாளரான அலெக்சான்டர் அலெக்கைன் அறிமுகப்படுத்தினார். அவரது பெயராலேயே இன்றும் அழைக்கப்படுகிறது. இதன் வடிவத்துக்கு அவர் ஆரோன் நிம்சோவிச்சுக்கு எதிராக சான் ரெமோவில் 1930ல் விளையாடி வெற்றிபெற்ற ஆட்டத்தின் பின்னர் இப்பெயர் சூட்டப்பட்டது.

அலெக்கைனின் துப்பாக்கியில், இரண்டு கோட்டைகள் ஒன்றன் பின் ஒன்றாகவும் அதன் அடியில் இராணியும் செங்குத்தாக அடுக்கப்படும். இது எதிராளிக்கு மிகப்பெரிய இழப்பை ஏற்படுத்துவதுடன் சில வேளைகளில் இறுதி முற்றுகைக்கும் இட்டுச்செல்லும். சில அரிதான சந்தர்ப்பங்களில் ஒரு கோட்டையின் பின் இரண்டு இராணிகள் அடுக்கப்படுகிறது.

## அசல் "அலெக்கைனின் துப்பாக்கி" ஆட்டம்

அலெக்கைனின் துப்பாக்கி உருவாவதற்கு வித்திட்ட ஆட்டம் கீழே தரப்பட்டுள்ளது.

அலெக்சான்டர் அலக்கைன் எதிர். ஆரோன் நிம்சோவிச்:

1. e4 e6 2. d4 d5 3. Nc3 Bb4 4. e5 c5 5. Bd2 Ne7 6. Nb5 Bxd2+ 7. Qxd2 0–0 8. c3 b6 9. f4 Ba6 10. Nf3 Qd7 11. a4 Nbc6 12. b4 cxb4 13. cxb4 Bb7 14. Nd6 f5 15. a5 Nc8 16. Nxb7 Qxb7 17. a6 Qf7 18. Bb5 N8e7 19. 0–0 h6 20. Rfc1 Rfc8 21. Rc2 Qe8? 22. Rac1 Rab8 23. Qe3 Rc7 24. Rc3 Qd7 25. R1c2 Kf8 26. Qc1 
(*படத்தைப் பார்க்க. இந்தச் சந்தர்ப்பத்திலேயே அலக்கைன் துப்பாக்கியை உருவாக்குகிறார்.*)
26. … Rbc8 27. Ba4
(*28. b5 ஐ அச்சுறுத்துகிறது, கருப்பு குதிரையை வெற்றிகொள்ள*)
27. … b5 28. Bxb5 Ke8 29. Ba4 Kd8 
(*c7 ஐப் பாதுகாக்கிறது*)
30. h4!
(*தற்போது அனைத்துக் கருப்பின் காய்களும் துப்பாக்கிக்கு எதிராக விளையாடும் நிலைக்கு வந்துவிட்டன.*)
30. … h5 31. Kh2 g6 32. g3 (*[[சுக்சுவாங்]]*) 1-0

ஆறு வருடங்களுக்குப் பின், 1936 இல், வில்லியம் விண்டர் என்பவர் நொட்டிங்காம் எனும் இடத்தில் அலக்கைனால் தோற்கடிக்கப்பட்டார். இந்த ஆட்டத்திலும் அலக்கைன், அலக்கைனின் துப்பாக்கியைப் பயன்படுத்தி வெற்றிபெற்றார். இதன் பின் சதுரங்க வீரர்கள் இதைப் பயன்படுத்துவது மற்றும் தற்காத்து விளையாடுவது பற்றிக் கற்றுக்கொண்டனர். எப்படியாயினும் சில சர்வதேச ஆட்டங்கள் இந்த வியூகத்தைப் பயன்படுத்தி வெற்றிகொள்ளப்படுகின்றன.

## மேற்கோள்கள்

பகுப்பு:சதுரங்க உத்திகள்
பகுப்பு:சதுரங்க சொல்லாட்சி
மத்தூர்

::மாத்தூருடன் குழப்பிக் கொள்ளாதீர்

**மத்தூர்** கிருட்டிணகிரி மாவட்டத்தில் அமைந்துள்ள ஊராகும். மத்தூர் ஊராட்சி ஒன்றியத்தின் தலைநகராகவும் உள்ளது. இந்த ஒன்றியம் 24 ஊராட்சிகளை உள்ளடக்கியது.

## கோட்டை
இங்கு ஒரு கோட்டை இருந்தது. இது இயற்கை அரண் இல்லாத தரைக்கோட்டையாகும். தற்போது கோட்டை அழிக்கப்பட்டு ஊராக உள்ளது. கோட்டை அகழி இருந்ததற்கான தடயங்கள் உள்ளன. அப்பகுதியில் கோட்டை தெரு என்ற பெயர் இன்றும் வழக்கத்தில் உள்ளது. 
கிருட்டிணகிரி, தருமபுரி மாவட்டங்களில் உள்ள பாராமகால் என்றழைக்கப்படும் பன்னிரண்டு கோட்டைகளில் இது ஒன்றாகும்.

## சிவன் கோவில்
மத்தூரில் 700 ஆண்டுகள் பழமை வாய்ந்த சிவன் கோவில் காணப்படுகின்றது. கிருஷ்ணகிரி மாவட்டம் மத்தூரிலுள்ள ஆற்றங்கரையோரம் சோமேஸ்வரர் ஆலயம் என்ற பெயரில் ஒரு சிவாலயம் பழமையான கோவிலாக கருதப்படுகின்றது. இந்த கோவிலில் பெரும் பகுதி சிதலமடைந்து காணப்பட்டது.  இந்தநிலையில் கடந்த சில ஆண்டுகளுக்கு முன்பு இப்பகுதியைச் சார்ந்த சிவனடியார்கள் முயற்சியால் கோவில் புதுப்பிக்கப்பட்டது. இதைத்தொடர்ந்து இக்கோயில் மூலவரான சோமேஸ்வரர் லிங்க வடிவம் கோவிலுக்கு வெளியே நந்திக்கு வெகு அருகிலேயே உள்ளது. லிங்கம் மட்டுமே உள்ளது. ஆவுடையார் இல்லை.

### நடுகல்
மத்தூர் பகுதியில் பழங்காலம் தொன்று தொட்டே நடுகல் வழிபாடு முறைகள் காணப்படுகின்றது. மத்தூரிலிருந்து சிவம்பட்டி கிராமத்திற்கு செல்லும் வழியில் மூன்று இடங்களில் கல்வீடு அமைப்பு கொண்ட பத்து நடுக்கற்கள் காணப்படுகின்றன. இந்த பத்து நடுக்கல்லில் இரண்டு நடுக்கல் உடைந்து காணப்படுகிறது. ஒரு நடுக்கல் உடைந்தும், மற்றுமொன்று மேல்பகுதி இல்லாமல் காணப்படுகிறது. மேலும் மத்தூர் பகுதியே ஐந்து கிலோமீட்டர் தொலைவில் சுமார் ஒன்பது நடுக்கல் காணப்படுகிறது.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
பகுப்பு:கிருஷ்ணகிரி மாவட்டத்திலுள்ள கோட்டைகள்
பகுப்பு:மத்தூர் ஊராட்சி ஒன்றியம்
மகாராசகடை

**மகாராசகடை** (Maharajakadai) என்பது இந்தியா,  தமிழ்நாட்டின்,  கிருட்டிணகிரி மாவட்டத்தில் உள்ள ஒரு ஊர் ஆகும். இந்த ஊர், கிருட்டிணகிரியிலிருந்து குப்பம் (ஆந்திரா) செல்லும் சாலையில் உள்ளது.  இது நாரலப்பள்ளி ஊராட்சிக்கு உட்பட்டது. இந்த ஊருக்கு அருகே அங்கணா மாலை உள்ளது. இந்த மலையில் உள்ள கோட்டைக்காகவும் பெருங்கற்கால சின்னங்களுக்காவும் குறிப்பிடப்படுகிறது.

## பெயர் வரலாறு
பருகூருக்கு அடுத்த காரகுப்பம் பகுதியில் விஜயநகரப் பேரரசின் ஹரிஹரர் காலத்திய கல்வெட்டு கிடைத்துள்ளது. அந்தக் கல்வெட்டில் *அங்கண நாட்டுப் பால சமுத்திரத்தைச் சேர்ந்த மதுகன் என்ற அதிகாரி குறிப்பிடபட்டுள்ளார்* இதில் குறிப்பிடப்பட்டுள்ள *அங்கண நாடு* பிற்காலத்தில் மகராஜாகடை மற்றும் அதை ஒட்டிய பகுதிகளை குறிப்பிடுவதாக இருந்துள்ளது.
 
## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 2 கிலோமீட்டர் தொலைவிலும், மாநிலத் தலைநகரான சென்னையிலிருந்து  268 கிலோமீட்டர் தொலைவிலும் உள்ளது.

;மகாராஜகடை கிராமத்தில் உள்ள வழிபாட்டு தலங்கள்

#.முனீஸ்வரர் ஆலயம்
#.பேட்ராயசுவாமி கோவில்
#.விநாயகர் கோவில்
#.இராமர் கோவில்
#. ஸ்ரீ சேஷாசல ஈஷ்வரர் கோவில் 
#. பஜனை கோவில்
#. பசவண்ண கோவில்
#. சாமுண்டிஸ்வரி கோவில்
#. அங்காளம்மன் கோவில்
#. முத்துராயன் கோவில்
#. மாரியம்மண் கோவில்கள்
#. முருகர் கோவில்
#. பெருமாள் கோவில் 
#. பள்ளிவாசல்

;ஊரில் வசிக்கும் சமூகத்தினர்

#. அகமுடிய முதலியார்
#. பிரமணர்கள்
#. குரும்பர்கள்
#. நாயக்கர்கள்
#. குயவர்கள்
#. மீனவர்கள்
#. நாட்டார்கள்
#. வன்னியர்கள்
#. ஆச்சாரிகள்
#. பிள்ளைமார்கள்
#. ஆதிதிராவிடர்கள்
#. வண்ணார்கள்
#. நாவிதர்
#. பழங்குடினர்கள்
#. முஸ்ஸிம்கள்

## இதையும் காண்க
* மகாராசகடை குகை எழுத்துக்கள்
* மகாராசகடை பாறை ஓவியங்கள்
* அங்கணா மாலை
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
ஆபே டூபே

**ஆபே டூபே** (Abbe J. A. Dubois 1770-1848) ஒரு பிரெஞ்சுக்காரர். இந்துக்களின் பழக்க வழக்கங்களும் சடங்குகளும் என்னும் நூலை எழுதியவர். பிரெஞ்சுப் புரட்சி நிகழ்ந்த காலகட்டத்தில் கிறித்தவ சமயத்தைப் பரப்பும் நோக்கில் இந்தியாவிற்கு வந்தார். இந்தியாவில் தக்கணத்திலும் தமிழ்நாட்டிலும் 30 ஆண்டுகளுக்கு மேல் பயணம் செய்தவர். வடமொழியையும் தமிழையும் நன்கு கற்று அறிந்தார்.

*இந்துக்களின் பழக்க வழக்கங்களும் சடங்குகளும்* என்னும் இவர் எழுதிய நூல் உள்நாட்டிலும் வெளிநாட்டிலும் பரவி  மிகுந்த பரபரப்பை ஏற்படுத்தியது. 19 ஆம் நூற்றாண்டு இந்திய வாழ்க்கை நிலைமைகளை விளக்கியுள்ளார். இந்து மதம் பற்றியும் சாதிய அமைப்பு முறை பற்றியும் சடங்குகள், சம்பிரதாயங்கள், நம்பிக்கைகள், திருமணம், சாவு, விதவைகள், இலக்கியம் போன்றன பற்றியும்  ஆய்வு செய்து விரிவாக எழுதியுள்ளார். இந்நூல் முதலில் 1806 இல் பதிப்பாகி வெளி வந்தது.

32 ஆண்டுகள் அவர் இந்தியாவில் வாழ்ந்து விட்டுத்  தம் தாய் நாட்டுக்குத்  திரும்பினார். ஆபேயின் கடைசிக் காலம் பாரிசில் கழிந்தது. இந்து மதக் கதைகள் கொண்ட பஞ்சதந்திரம் என்னும் நூலை பிரெஞ்சு மொழியில் மொழி ஆக்கம் செய்தார்.

## உசாத்துணை

*பெரியார் சிந்தனைகள் தொகுப்பு --வே.ஆனைமுத்து

பகுப்பு:இந்துமத ஆராய்ச்சியாளர்கள்
பகுப்பு:1765 பிறப்புகள்
பகுப்பு:1848 இறப்புகள்
பகுப்பு:பிரெஞ்சு இந்தியவியலாளர்கள்
வீரபத்திர துர்க்கம்

**வீரபத்ர துர்க்கம்** என்பது தென்னிந்தியாவின், தமிழ்நாட்டின், தருமபுரி மாவட்டத்தில் உள்ள ஒரு மலைக்கோட்டை ஆகும். கிருட்டிணகிரி மாவட்டம் மற்றும் தர்மபுரி மாவட்டம் ஆகிய மாவட்டங்களில் உள்ள பாராமகால் என்றழைக்கப்படும் பன்னிரண்டு கோட்டைகளில் இது ஒன்றாகும். 
இம்மலையின் உயரம் 3038 அடி. முற்காலத்தில் இது *இட்டிக்கல் துர்க்கம்* என அழைக்கப்பட்டது. மலையின் உச்சியில் வீரபத்திரர் கோயில் உள்ளதால் வீரபத்ரதிர தூர்க்கம் எனத் தற்காலத்தில் அழைக்கப்படுகிறது. இது பாலக்கோடு, இராயக்கோட்டை செல்லும் நெடுஞ்சாலையில் 8 கி.மீ தொலைவில் உள்ள பிக்கன அள்ளி ஊரிலிருந்து வடக்கே 3 கி.மீ தொலைவில் உள்ளது. 

இம்மலைக் கோட்டை ஏழு அரண்களை உடையது. ஒவ்வொரு அரணுக்கும் ஒரு நுழைவாயிலும், அதில் கதவுகள் இருந்ததாற்கான அடையாளமும் தெரிகிறது. ஒவ்வொரு வாயிலுக்கு அருகிலும் ஒரு ஓய்வு மண்டபம் அமைக்கபட்டுள்ளதும் தெரிகிறது. சுற்று அரண் சுமார் ஆறு கிலோமீட்டர் கொண்டதாக இருக்கும். இட்டிப்பால் அரசர்களின் தலைநகரமாக இது திகழ்ந்ததாகக் கூறுவர்.  இக்கோட்டை ஐதர் அலி, திப்பு சுல்தான் ஆகியோருடன் ஆங்கிலேயருக்கு நடைபெற்ற போர்களில் பெரும் பங்கு வகித்தது. 20, சூலை, 1791 இல் கேப்டன ரீட் என்பவரால் இக்கோட்டை கைப்பற்றப்பட்டது. மலையடிவாரத்தில் சென்னகேசவர் கோயில் உள்ளது. இதனருகில் ஊர் இருந்ததற்கான தடையங்களும், சந்தைப்பேட்டை என்ற ஊரும், சிவன் கோயிலும், அம்மன் கோயிலும், குளங்களும் உள்ளன.

## படக்காட்சியகம்

File:Veerabathra durgam veerabatherar tempel.jpg|thumb|வீரபத்திரதுர்கத்தில் அமைந்துள்ள வீரபத்திரர் கோயில்
File:Veerabathra durgam 2.jpg|thumb|வீரபத்திரதுர்கம் மலைக்கோட்டையின் அழிந்த மதில்சுவரின் ஒரு பகுதி
File:Veerabathra durgam gudwn.jpg|thumb|வீரபத்திரதுர்கம் மலைக்கோட்டையின் உச்சியில் அமைந்துள்ள  கோட்டைக் கிடங்கு கட்டடம்


## குறிப்புகள்

பகுப்பு:தருமபுரி மாவட்டத்திலுள்ள கோட்டைகள்
பகுப்பு:தமிழ்நாட்டில் உள்ள மலைகள்
போளுதிம்மராயன் துர்க்கம்

**போளுதிம்மராயன் துர்க்கம்** அல்லது **போளு மலை** என்பது ஒரு மலைக்கோட்டை. இம்மலையின் உயரம் 3389 அடி. இது காவேரிப்பட்டணம்- சாபர்த்தி செல்லும் நெடுஞ்சாலையில் சாபர்த்தியிலிருந்து 8 கி.மீ தொலைவில் உள்ளது. இம்மலை செடி கொடிகளின்றி ஒரே பாறையாக நான்கு புறங்களிலும் செங்குத்தாக அரைச்சந்திரன் வடிவமாக அமைந்துள்ளது. மலை உச்சியில் சிறந்த அரண்களுடன் அமைக்கப்பட்டுள்ளது இம்மலைக்கோட்டை. இம்மலையில் மூன்று நான்கு சுணைகளும், திம்மராய சுவாமி கோயிலும் உள்ளன. இக்கோட்டை ஐதர் அலி, திப்பு சுல்தான் ஆகியோருக்கு ஆங்கிலேயருக்கு நடைபெற்ற போர்களில் பெரும் பங்கு வகித்தது. மலையடிவாரத்தில் வீரர்கள் தங்கியிருந்த இடம் கொத்தளம் என்ற பெயரில் மலையின் மேற்குப் பகுதியில் உள்ளது. கிருட்டிணகிரி, தருமபுரி மாவட்டங்களில் உள்ள பாராமகால் என்றழைக்கப்படும் பன்னிரண்டு கோட்டைகளில் இது ஒன்றாகும்.
## படக்காட்சியகம்

File:Bollu thimmarayan durgam 1.jpg|thumb|போளுதிம்மராயன் துர்கம் மலைக்கோட்டையின் ஒரு பகுதி
File:Bollu thimmarayan durgam 2.jpg|thumb|போளுதிம்மராயன் மலைக்கோட்டை மதில் 


## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கோட்டைகள்
பகுப்பு:தமிழ்நாட்டில் உள்ள மலைகள்
வில்லியம் டி. கூலிட்ச்

**வில்லியம் டி கூலிட்ஜ்** (*Willaim D. Coolidge*, அக்டோபர் 23, 1873 - பெப்ரவரி 3, 1975) ஓர் அமெரிக்க இயற்பியலாளர். இவர் எக்சு கதிர் கருவிகளின் மேம்பாட்டில் முக்கியப் பங்களிப்புகளை செய்துள்ளார். மாசாசூசெட்சின் அருகிலுள்ள அட்சன் எனும் ஊருக்கு அருகிலுள்ள ஒரு பண்ணையில்  பிறந்தார். 1891 முதல் 1996 வரையிலும் எம்.ஐ.டி யில் மின் பொறியியல் பயின்றார். இரு ஆண்டுகள் அங்கு ஆய்வகத் துணைவராகப் பணிபரிந்தார். மேல்படிப்பிற்காக செருமனி சென்று லிப்சிக் பல்கலைக்கழகத்தில் முனைவர் பட்டம் பெற்றார். நாடு திரும்பி எம்.ஐ.டி. யில் வேதியியல் துறையில் பேரா. ஆர்தர் ஏ. நாய்சு அவர்களின் துணைவராக 1899 முதல் 1905 வரையிலும் பணிபுரிந்தார்.

இவர் ஜெனரல் எலக்ட்ரிக்கின் ஆய்வகச் சோதனைச்சாலையின் இயக்குனராகவும் பின் அதன் தலைவராகவும் பணியாற்றி இருக்கிறார். இவர் இழை மின் விளக்குகளில் முதல் முறையாக மெல்லிய டங்ஸ்டனாலான மெல்லிய கம்பியினைப் பயன்படுத்தினார்.இதற்கானக் காப்புரிமையினையும் பெற்றார்.

எக்சு கதிர்த் துறையில் இவரது முக்கியப் பங்களிப்பு, வெப்ப எலக்ட்ரான்களை உமிழும் டங்ஸ்டன் கம்பிச்சுருளை எதிர்மின் 
முனையாக பயன்படுத்தியதாகும். இதனால் சீரான குழல் மின்னோட்டம் பெற ஏதுவாயிற்று. சிறப்பான கதிர்ப் படம் கிடைக்கிறது. இன்றளவும் பயன்பாட்டிலுள்ளன.சுழலும் நேர்மின்முனை எக்சு கதிர் குழாய் அமைத்ததும் இவரே.இதற்கான காப்புரிமை 1916-ல் பெற்றார்.

பெற்ற சிறப்புகள்;

1914 லில் இரம்போர்ட் பரிசு,

1926 ல்கோவார்ட் என் பாட் பதக்கம்,

1927 ல் எடிசன் பதக்கம்,

1927 ல் லுயிசு இ லெவி பதக்கம்,

1939 ல் ஃபாரடே பதக்கம்,

1944 ல் ஃபிராங்லின் பதக்கம் முதலியன ஆகும்.

தேசிய புகழ்பெற்றக் கண்டுபிடிப்பாளர் அரங்கிற்கும் தேர்ந்து எடுக்கப்பட்டார்.தனது 101 வயதில்  இயற்கை எய்தினார்.

## மேற்கோள்கள்

பகுப்பு:அமெரிக்க இயற்பியலாளர்கள்
பகுப்பு:1873 பிறப்புகள்
பகுப்பு:1975 இறப்புகள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
சிசிலியன் தற்காப்பு

**சிசிலியன் தற்காப்பு** என்பது சதுரங்கத் திறப்புக்களில் ஒன்றாகும். **1. e4 c5** எனத்தொடங்கும் ஆட்டம் சிசிலியன் தற்காப்பாகும்

சிசிலியனானது வெள்ளையின் முதல் நகர்த்தலான 1.e4 இற்கு எதிரான பிரபலமான மற்றும் நல்ல முடிவுகளைத்தரக்கூடிய ஒரு தற்காப்பாகும். புள்ளிவிபர அடிப்படையில் அதிக வெற்றிகளை கருப்புக்கு தந்த 1.e4 இற்கு எதிரான நகர்த்தலுக்கு 1.d4 எனும் முதல் நகர்த்தல் புள்ளிவிபர அடிப்படையில் வெள்ளைக்கு சாதகமான நகர்த்தலாகும். நியூ இன் செஸ் எனும் சஞ்சிகை 2000 ஆம் ஆண்டு தொடக்கம் தரவுத்தளத்தில் சேகரித்த  ஆட்டங்களில், வெள்ளை 296,200 ஆட்டங்களில் 56.1%, 1.d4 நகர்த்தலை ஆடுவதால் வெற்றி பெற்றுள்ளது, ஆனால் 349,855 ஆட்டங்களில் 54.1%, 1.e4 நகர்த்தலில் வெற்றி பெற்றாலும், சிசிலியன் தற்காப்பை எதிர்த்து 145,996 ஆட்டங்களில் 52.3% மட்டுமே வெள்ளையால் வெற்றிகொள்ள முடிந்தது.

## மேற்கோள்கள்

பகுப்பு:சதுரங்கத் திறப்புகள்
புற்றுநோய் பட்டியல்

உலகை அச்சுறுத்தும் நோய்களில் **புற்றுநோயும்** ஒன்று. ஒரு புள்ளிவிபரக் கணக்கெடுப்பின்படி, 2017 இல் 9.6 மில்லியன் மக்கள் புற்று நோயால் இறந்தனர் என்றும், உலகில் நிகழும் ஒவ்வொரு ஆறாவது இறப்பும் புற்றுநோயால் ஏற்படுகிறது என்று ஆய்வு முடிவுகள் காட்டியது. அத்துடன், உலகில் நிகழும் இறப்புகளுக்கான காரணிகளில், இதயக் குழலிய நோய்க்கு அடுத்தபடியான, இரண்டாவது முக்கிய காரணியாகப புற்றுநோய் அமைகிறது. 

ஒரு உறுப்பிலிருந்து, இன்னொரு உறுப்புக்குப் பரவும் வல்லமை கொண்ட, அசாதாரணமான, கட்டுப்பாடற்ற உயிரணுக்களின் எண்ணிக்கை அதிகரிப்பைக் காட்டும், பல ஒன்றுக்கொன்று தொடர்புடைய நோய்களின் பொதுவான பெயர் புற்றுநோய் எனப்படுகின்றது.

உடலின் எந்த உறுப்பிலும் தோன்றலாம். மனித உடலில் நூற்றுக்கும் மேற்பட்ட புற்றுநோய் வகைகள் கண்டறியப்பட்டுள்ளன. எந்த வயதினரையும் இந்நோய் தாக்கக்கூடும். இன வேறுபாடின்றியும், இடவேறுபாடின்றியும் உலகின் அனைத்து மக்களையும் தாக்கும். ஆரம்ப நிலையில் நோய்கண்டு கொள்ளப்பட்டால், புற்றுநோயினை முற்றிலும் குணப்படுத்த முடியும். 

பொதுவாக மனித உடலின் எந்தப் பகுதியில் அல்லது உறுப்பில் புற்றுநோய் ஏற்படுகிறதோ, அதனைக்கொண்டே புற்றுநோய் விபரிக்கப்படும். ஆனாலும், சில உடல் உறுப்புகள், ஒன்றுக்கு மேற்பட்ட இழையங்களைக் கொண்டிருப்பதனால், துல்லியமாகப் புரிந்துகொள்ளக் கூடிய வகையில், குறிப்பிட்ட புற்றுநோய் உயிரணுக்கள், எந்த வகை உயிரணுவில் இருந்து உருவாகியதோ, அதனைப் பொறுத்து புற்றுநோய் மேலதிகமாக வகைப்படுத்தப்படும்.

## புற்றுநோய் பட்டியல்
 
இது 120 க்கும் மேற்பட்ட நோய்களின் தொகுப்பாகும்:
# அண்ணப்புற்று நோய் 
# ஆசனவாய் புற்றுநோய்
# ஆண்குறிப் புற்றுநோய்
# இரைப்பைப் புற்றுநோய்
# ஈரல் புற்றுநோய்
# உணவுக் குழாய் புற்றுநோய்
# உமிழ்நீர் சுரப்பிப் புற்றுநோய்
# ஊனீர் சுரப்பிப் புற்றுநோய்
# எலும்புப் புற்றுநோய்
# கண் புற்றுநோய்
# கணையப் புற்றுநோய்
# கருப்பைப் புற்றுநோய்
# கருப்பைவாய் புற்றுநோய்
# காது புற்றுநோய்
# குருதிப் புற்றுநோய்
# குழந்தைப்பருவ புற்றுநோய்
# கொழுப்புத்திசு புற்றுநோய்
# சிறுகுடல் புற்றுநோய்
# சூல்பைப் புற்றுநோய்
# தைராய்டு சுரப்பி புற்றுநோய்
# தொண்டைப் புற்றுநோய்
# தோல் புற்றுநோய்
# நுரையீரல் புற்றுநோய்
# பிட்யூட்டரி சுரப்பிப் புற்றுநோய்
# பித்தப்பைப் புற்றுநோய்
# பீனியல் சுரப்பிப் புற்றுநோய்
# பெண்குறிப் புற்றுநோய்
# பெருங்குடல் புற்றுநோய்
# மலக்குடல் புற்றுநோய்
# மார்பகப் புற்றுநோய்
# மூச்சுக்குழாய் புற்றுநோய்
# மூளைப் புற்றுநோய்
# வாய் புற்றுநோய்
# விரைப் புற்றுநோய்
# விரைப்பை புற்றுநோய்
# எய்ட்சு கட்டிகளும் ஆபத்தான புற்றுகளும்
# குடல்வால் புற்றுநோய்
# வைப்போமா
# நாக்குப் புற்றுநோய்
# மூக்குப் புற்றுநோய்
# மூளைஉறைப் புற்றுநோய்
# வில்ம்சு புற்றுநோய்
# கன்னப் புற்றுநோய்
# உதட்டுப் புற்று நோய்
# தசைப்புற்று நோய்
# குருதி செவ்வணு ப்புற்று நோய்
# குருதி வெள்ளையணு புற்றுநோய்
# மண்ணீரல் புற்றுநோய்
# சுவானோமா நரம்புறைப் புற்றுநோய்
#உள்நாக்குப் புற்றுநோய்
#டான்சில் புற்றுநோய்
#கார்சினாய்ட்-மெதுவாக வளரும் புற்றுநோய்
#வயிற்றுச் சுவர் பற்றுநோய் 
#ஈறு புற்றுநோய
#மைலோமா
#தண்டுவட புற்றுநோய்
#முதுகெலும்பு ப்புற்றுநோய்
#மூச்சுக் குழாய் புற்றுநோய்
#மூச்சுப்பை -நுரைஈரல்- குழாய் புற்றுநோய்
#கண்ணிமை புற்றுநோய
#சிறுநீர் சுரப்பிப் புற்றுநோய்
#சிறுநீர் பைபுற்றுநோய்
#அட்றினல் சுரப்புப் புற்றுநோய்
 ஆஸ்கின் பற்று

## மேற்கோள்கள்
படிக்காதவன் (2009 திரைப்படம்)

***படிக்காதவன்*** (*Padikkathavan*) என்பது 2009இல் தமிழில் வெளியான அதிரடியும் நகைச்சுவையும் கலந்த திரைப்படமாகும். இந்தத் திரைப்படத்தை சுராஜ் எழுதி இயக்கினார். இதில் தனுஷ், தமன்னா, விவேக், சாயாஜி சிண்டே, பிரதாப் போத்தன், சுமன் மற்றும் அதுல் குல்கர்ணி ஆகியோர் முக்கிய கதாப்பாத்திரத்தில் நடித்திருந்தனர் இந்தத் திரைப்படம் 14 சனவரி 2009 தைப்பொங்கல் தினமன்று வெளியிடப்பட்டது.

## நடிகர்கள்
* தனுஷ் - ராதாகிருஷ்ணன் (ராக்கி)
* தமன்னா - காயத்ரி
* விவேக் - அசால்ட் ஆறுமுகம்
* சுமன் - சமர் இம்மா ரெடி
* அதுல் குல்கர்ணி - ஆனந்தன்
* சாயாஜி சிண்டே - இராமி ரெடி
* பிரதாப் போத்தன் - இராமகிருஷ்ணன்
* தேவதர்சினி - கௌசல்யா கௌதம்
* சேடான் - கௌதம்
* சர்மிலா - கவிதா
* மயில்சாமி - மயில்சாமி

## மேற்கோள்கள்

பகுப்பு:2009 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தனுஷ் நடித்துள்ள திரைப்படங்கள்
ஸ்பாகெட்டி

**ஸ்பாகெட்டி** என்பது இத்தாலியில் தோன்றிய உணவு வகையாகும். இது ஏறக்குறைய நூடுல்ஸ் போல் தோற்றமளிக்கக்கூடிய பாஸ்தா வகையைச் சேர்ந்தது. இது கோதுமை, தண்ணீர் ஆகியவற்றிலிருந்து தயாரிக்கப்படுகிறது, மேலும் சில சமயங்களில் வைட்டமின்கள் மற்றும் தாதுக்களால் செறிவூட்டப்படுகிறது.

இதை செய்ய மாவும் நீரும் தேவை. ஸ்பாகெட்டோ என்ற இத்தாலிய மொழிச் சொல்லுக்கு மெல்லிய நூல் என்று பொருள்.

## சான்றுகள்

பகுப்பு:உணவுப் பொருட்கள்
காக்கா முட்டை (திரைப்படம்)

**காக்கா முட்டை** 2014 ஆம் ஆண்டு தமிழில் வெளியிடப்பட்ட ஒரு திரைப்படம் ஆகும். இத்திரைப்படத்தை எம். மணிகண்டன் எழுதி இயக்கியுள்ளார். சென்னை நகரின் சேரிப் பகுதியில் வாழும் இரண்டு ஏழைச் சிறுவர்கள் பணக்காரர்கள் உண்ணும் இத்தாலிய உணவான பீட்சாவைச் சாப்பிட வேண்டும் என ஆசை கொள்கின்றனர் என்பது இத்திரைப்படத்தின் மையக் கருத்தாகும். கனடாவின் டொரோன்டோவில் 2014 செப்டம்பரில் நடைபெற்ற  பன்னாட்டுத் திரைப்பட விழாவில் இத்திரைப்படம் திரையிடப்பட்டது. மேலும் இத்தாலியின் ரோம் நகரம் மற்றும் துபாய் போன்ற நகரங்களில் நடைபெற்ற திரைப்பட விழாக்களிலும் இத்திரைப்படம் தேர்வாகித் திரையிடப்பட்டது.

## மேற்கோள்கள்

## வெளியிணைப்புகள்
* ''Kaaka Muttai: Of silly desires and urban poverty'' - தி இந்து
* நம்ம சினிமா காக்கா முட்டை - சுட்டி விகடன்

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஐஸ்வர்யா ராஜேஷ் நடித்த திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
நேர் எதிர் (திரைப்படம்)

***நேர் எதிர்*** என்பது 2014ஆம் ஆண்டு வெளிவந்த இந்தியத் தமிழ்த் திரைப்படமாகும். இந்தத் திரைப்படத்தை எம். பிரதீப் இயக்க எஸ். தாணு உருவாக்கியுள்ளார். இத்திரைப்படத்தில் ரிச்சர்ட் ரிசி, வித்யா, ஐஸ்வர்யா மேனன் மற்றும் பார்த்தி ஆகியோர் முக்கிய கதாப்பாத்திரங்களில் நடித்துள்ளனர். இத்திரைப்படத்திற்கு சதீஷ் சக்கரவர்த்தி இசை வழங்கியுள்ளார். இத்திரைப்படம் 24 சனவரி 2014 அன்று வெளியிடப்பட்டது. இது *அக்ரோஸ் தி ஹோல்* திரைப்படத்தின் மறுதயாரிப்பாகும்.

## நடிப்பு
*ரிச்சர்ட் ரிசி - கார்த்திக்
*வித்யா - இஷா
*பார்த்தி - கதிர்
*ஐஸ்வர்யா மேனன் - நேத்ரா
*எம். எசு. பாசுகர் - நீராவி
*அல்வா வாசு
*கெளசா ரோஸ் (சிறப்புத் தோற்றம்)

## மேற்கோள்கள்

## வெளியிணைப்புகள்
* 

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
திரு இருதயத் தேசிய பசிலிக்கா, பிரசல்ஸ்

**திரு இருதயத் தேசிய பசிலிக்கா** () என்பது பிரசல்ஸில் அமைந்துள்ள உரோமன் கத்தோலிக்க சிறிய பசிலிக்காவும் பங்குத் தேவாலயமும் ஆகும். இத்தேவாலயம் இயேசுவின் திரு இதயத்திற்கு அர்ப்பணிக்கப்பட்டுள்ளது. பெல்ஜிய விடுதலையின் 75 வது ஆண்டுவிழாவைக் கொண்டாடுமகமாக 1905 இல் அடையாளபூர்வமாக அரசர் லியோபோல்டினால் முதலாவது கல் வைக்கப்பட்டது. உலக மகா யுத்தங்கள் இரண்டினாலும் கட்டுமானப் பணி தாமதமாகி இறுதியாக 1969 இல் நிறைவு பெற்றது. மெச்சலன் பிரசல்ஸ் தலைமை பேராயருக்கு உரியதான இத்தேவாலயம் பரப்பளவு அடிப்படையில் உலகிலுள்ள பத்து பெரிய உரோமன் கத்தோலிக்க தேவாலயங்களில் ஒன்றாகும்.

## உசாத்துணை

## வெளி இணைப்பு

*Official website of the National Basilica of the Sacred Heart
*Virtual visit of the Basilica of Koekelberg
*Discovery guide with high quality pictures of the Basilica of the Sacred Heart in Brussels

பகுப்பு:பெல்ஜிய கிறித்தவக் கோவில்கள்
நினைத்தது யாரோ

***நினைத்தது_யாரோ*** என்பது 2014ஆம் ஆண்டு வெளிவந்த இந்தியன் தமிழ்த் திரைப்படமாகும். இந்தத் திரைப்படத்தை விக்ரமன் இயக்க தி. இமானுவல், பி. ரமேஷ் ஆகியோர் உருவாக்கியுள்ளனர். இத்திரைப்படத்தில் ரஜித் மேனன், நிமிஷ சுரேஷ், கார்த்திக் யோகி, அசார், அஸ்வத் ஆகியோர் முக்கிய கதாப்பாத்திரங்களில் நடித்துள்ளனர். இத்திரைப்படத்திற்கு எக்ஸ். பவுல் ராஜ் இசை வழங்கியுள்ளார். இத்திரைப்படம் 30 சனவரி 2014 அன்று வெளியிடப்பட்டது.

## நடிகர்கள்
*ரேஜித்மேனன் - மோகன்
*நிமிசா சுரேஷ் - கவிதா
*ரிச்சர்ட் ரிசி - அருண்
*கார்த்திக் யோகி - மூர்த்தி
*அசார் - சரவணன்
*அஸ்வத் - கார்த்திக்
*ரிஜித்விகா - தேன்மொழி
*சுபிச்கா - ஷாமிலா
*இனியா 
*மோனிக்கா

சிறப்புத் தோற்றம்:

*அமீர்
*கைலாசம் பாலசந்தர்
*பாலாஜி சக்திவேல்
*பாக்யராஜ்
*எம். எசு. பாசுகர்
*பாரதிராஜா
*சேரன்
*சித்ரா லச்ச்மணன்
*எழில் (இயக்குநர்)
*தி. பி கஜேந்திரன்
*ஜெயம் ரவி
*கதிர்
*கேயார்
*மகேந்திரன்
*மணிவண்ணன்
*ஏ. ஆர். முருகதாஸ்
*பாண்டியராஜன்
*ரா. பார்த்திபன்
*பிரபுதேவா
*பிரபு சாலமன்
*பிரமீட் நடராஜன்
*மோ. ராஜா
*ரமேஷ் கண்ணா
*கே. எஸ். ரவிக்குமார்
*சமுத்திரக்கனி
*சந்தான பாரதி
*ஷங்கர்
*சாந்தனு பாக்யராஜ்
*எஸ். எஸ். ஸ்டான்லி
*சுப்பு பஞ்சு
*சுந்தர் சி.
*ஆர். சுந்தர்ராஜன் (இயக்குநர்)
*சூர்யா (நடிகர்)
*வசந்த்
*வெங்கட் பிரபு
*பி. வாசு
*விமல் (நடிகர்)
*விவேக்
*ஹரிஷ்

## மேற்கோள்கள்
 

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:சூர்யா நடித்துள்ள திரைப்படங்கள்
பகுப்பு:கே. பாக்யராஜ் நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
கிருட்டிணகிரி அணை

thumb|200px|கிருஷ்ணகிரி அணைப் பூங்கா
**கிருட்டிணகிரி அணை**, கிருட்டிணகிரி மாவட்டத்தில் தென்பெண்ணை ஆற்றின் குறுக்கே கட்டப்பட்டுள்ள அணையாகும். இது கிருட்டிணகிரியிலிருந்து 7 கி.மீ தொலைவில் உள்ளது. இந்த அணை 1958இல் கட்டி முடிக்கப்பட்டு அப்போதைய தமிழக முதல்வரான காமராசரால் திறந்து வைக்கப்பட்டது.  இதன் கொள்ளளவு 1666 மில்லியன் கன அடிகள். நீர்ப் பாசனம் பெறும் ஆயக்கட்டு பகுதியானது 3652 எக்டேர் நிலமாகும். 

## பூங்கா
இந்த அணைப் பகுதியியில் அழகிய பூங்கா உள்ளது. அணையின் வலதுபுறம் 45 ஏக்கர் பரப்பளவிலும், இடதுபுறம் 15 ஏக்கர் பரப்பளவிலும் என மொத்தம் 60 ஏக்கர் பரப்பளவில் பூங்கா அமைந்துள்ளது. இந்த பூங்காவில் சிறுவர்களுக்கான விளையாட்டு உபகரணங்கள், புல்வெளிப் பகுதிகள், நீரூற்றுகள் போன்றவை அமைக்கப்பட்டுள்ளன. மேலும் இங்கு ஒரு மான் பண்ணையும் பராமரிக்கப்பட்டு வருகின்றது. இந்த பூங்காவுக்கு ஏராளமான சுற்றுலா பயணிகள் வந்து செல்கின்றனர்.  

## வரலாறு
கிருட்டிணகிரி பகுதியானது அவ்வப்போது கடும் வறட்சியால் பாதிக்கப்படும் பகுதியாக இருந்தது. தென்பெண்ணை ஆற்றின் கரையை ஒட்டியுள்ள விவசாயிகள் மட்டுமே ஆற்று நீரை ஏற்றம் முலம் எடுத்து தங்கள் வயல்களில் விவசாயம் செய்தனர். ஆனால் மற்ற விவசாயிகள் வறட்சியால் பாதிக்கப்பட்டவர்களாக இருந்தனர், இதனால் அப்போதைய காவேரிப்பட்டணம் சட்டமன்ற உறுப்பினரான சு. நாகராஜ மணியகாரர் தென்பெண்ணை ஆற்றின் குறுக்கே அணைகட்ட தமிழக அரசுக்கு கோரிக்கை விடுத்தார். இக்கோரிக்கை போதிய நிதி இல்லை என மறுக்கப்பட்டது. பின்னர் காமராசர் முதலமைச்சரான பிறகு அணை கட்ட சம்மதித்தார் என்றாலும் நிதிக்கு என்ன செய்வது என ராஜாஜியுடன் ஆலோசித்தபோது அவர் மத்திய அரசு வறட்சிக்காக நிதிவழங்கும் திட்டம் உள்ளது அந்த நிதியில் இருந்து அணையைக் கட்டலாம் என யோசனைத் தெரிவித்தார். அணை கட்டும்பணி 1955 சனவரி 3 இல் தொடங்கியது 1957 நவம்பர் 3 ஆம் தேதி பாசணத்துக்கு காமராசரால் தண்ணீர் திறந்துவிடப்பட்டது. 

## குறிப்புகள்

பகுப்பு:கிருஷ்ணகிரி மாவட்டத்திலுள்ள அணைகள்
பகுப்பு:தென்பெண்ணை ஆற்றின் குறுக்கே கட்டப்பட்ட அணைகள்
பஞ்சப்பள்ளி அணை

**பஞ்சப்பள்ளி அணை** (*Panchapalli Dam*) அல்லது **சின்னாறு அணை** என்பது தமிழ்நாட்டின், தருமபுரி மாவட்டம், பாலக்கோடு வட்டம், பஞ்சப்பள்ளி என்னும் ஊரில் அமைந்துள்ள ஒரு அணையாகும். இது சின்னாறு ஆற்றின் குறுக்கே மேலகிரியும், ஊடேதுர்க்கம் மலைகளும் ஆற்றுக்கு நெருங்கி இருக்கும் பஞ்சப்பள்ளியில் கட்டப்பட்ட அணையாகும். இந்த அணை 1977இல் கட்டி முடிக்கப்பட்டது. இதன் கொள்ளளவு 500 மில்லியன் கன அடிகள். 19.27 அடி உயரத்திற்கு நீர் சேமிக்கப்படுகிறது. நீர்பாசனம் பெறும் (ஆயக்கட்டு) பகுதி 1821எக்டேர் நிலமாகும். 

## குறிப்புகள்

பகுப்பு:தருமபுரி மாவட்டத்திலுள்ள அணைகள்
வாணியாறு அணை

250px|thumb|right|<center>வாணியாறு அணை</center>
**வாணியாறு அணை**, என்பது தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்தில் உள்ள ஒரு அணையாகும். இது தருமபுரி மாவட்டத்தில் வாணியாற்றின் குறுக்கே முள்ளிக்காடு என்ற இடத்தில் கட்டப்பட்டுள்ளது. இது வெங்கடசமுத்திரம் என்ற ஊரிலிருந்து 4 கி.மீ தொலைவில் உள்ளது. இந்த அணை 1985இல் கட்டி முடிக்கப்பட்டது. இதன் கொள்ளளவு 418 மில்லியன் கன அடிகள் (11.78 மில்லியன் கன மீட்டர்) நீர்பாசனம் பெறும் பாசனப்பரப்பு 10,517 ஏக்கர் நிலமாகும். இதன் ஆழம் 65 அடியாகும்
## குறிப்புகள்

## வெளியிணைப்புகள்
* வாணியாறு அணையில் தண்ணீர் வரத்து அதிகரிப்பு

பகுப்பு:தருமபுரி மாவட்டத்திலுள்ள அணைகள்
பாம்பாறு நீர்த்தேக்கம்

**பாம்பாறு நீர்த்தேக்கம்**, கிருட்டிணகிரி மாவட்டத்தில் பாம்பாற்றின் குறுக்கே ஊத்தங்கரை வட்டம் மாரம்பட்டி அருகே கட்டப்பட்ட அணையாகும். இந்த அணை, 1983 இல் கட்டி முடிக்கப்பட்டது. இதன் கொள்ளளவு 500 மில்லியன் கன அடிகள். இந்த  அணை நீரானது ஊத்தங்கரையின் குடிநீர் தேவைக்கும், 40 கி.மீ. வரை செல்லும் பாசண வாய்க்கால்கள் வழியாக 21.06 எக்டேர் நிலம் நீர்பாசனம் பெறுகிறது.

## குறிப்புகள்

பகுப்பு:கிருஷ்ணகிரி மாவட்டத்திலுள்ள அணைகள்
பழனி திகாம்பரம்

**எஸ். உடையப்பன் பழனி அழகன் திகாம்பரம்** (*S. Udeiappan Palani Alagan Digambaram*, பிறப்பு: 10 சனவரி 1967) என்பவர் இலங்கை அரசியல்வாதியும், நாடாளுமன்ற உறுப்பினரும், தொழிலதிபரும் ஆவார்.

திகாம்பரம் ஆடைத் தொழிற்சாலை உரிமையாளரும், தொழிலாளர் தேசிய சங்கம் என்ற தொழிற்சங்கத்தின் தலைவரும் ஆவார்.

திகாம்பரம் 2004 மாகாணசபைத் தேர்தலில் மலையக மக்கள் முன்னணியின் வேட்பாளராக நுவரெலியா மாவட்டத்தில் போட்டியிட்டு மத்திய மாகாண சபைக்குத் தெரிவானார். இவர் 2009 மாகாணசபைத் தேர்தலில் ஐக்கிய தேசியக் கட்சியின் வேட்பாளராகப் போட்டியிட்டு வெற்றி பெற்றார்.

2010 நாடாளுமன்றத் தேர்தலில் ஐக்கிய தேசிய முன்னணி வேட்பாளராகப் போட்டியிட்டு நாடாளுமன்றம் சென்றார். தேசியப் பட்டியல் தொடர்பாக ஐக்கிய தேசிய முன்னணியுடன் ஏற்பட்ட சர்ச்சை காரணமாக திகாம்பரம் அக்கூட்டணியில் இருந்து 2010 ஏப்ரல் 22 இல் விலகினார். திகாம்பரம் பின்னர் எக்கூட்டணியிலும் சேராமல் சுயேட்சையாக நாடாளுமன்ற எதிர்க்கட்சி உறுப்பினராகத் தொடர்ந்திருந்தார்.

2014 ஆகத்து 21 இல் இவர் ஆளும் ஐக்கிய மக்கள் சுதந்திரக் கூட்டணியில் இணைந்து தேசிய மொழிகள் மற்றும் சமூக ஒருமைப்பாட்டு பிரதி அமைச்சராக நியமிக்கப்பட்டார். பின்னர் 2014 டிசம்பர் 10 இல் ஆளும் கூட்டணியில் இருந்து விலகி 2-015 அரசுதலைவர் தேர்தலில் பொது எதிர்க்கட்சி வேட்பாளராகப் போட்டியிடும் மைத்திரிபால சிறிசேனவிற்குத் தனது ஆதரவைத் தெரிவித்தார். தேர்தலின் பின்னர் புதிய அரசுத்தலைவர் சிறிசேன இவரை தோட்ட உட்கட்டமைப்பு அமைச்சராக நியமித்தார்.

2015 நாடாளுமன்றத் தேர்தலில் தமிழ் முற்போக்குக் கூட்டணியின் சார்பில் ஐக்கிய தேசியக் கட்சியின் வேட்பாளராக நுவரெலியா மாவட்டத்தில் போட்டியிட்டு 105,528 விருப்பு வாக்குகள் பெற்று வெற்றி பெற்று மீண்டும் நாடாளுமன்றம் சென்றார். 2015 செப்டம்பர் 4 அன்று மைத்திரிபால சிறிசேனவின் அரசில் மலையக புதிய கிராமங்கள், உட்கட்டமைப்பு மற்றும் சமூக அபிவிருத்தி அமைச்சராக நியமிக்கப்பட்டார்.

## மேற்கோள்கள்

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:இலங்கையின் 16வது நாடாளுமன்ற உறுப்பினர்கள்
பகுப்பு:இலங்கையின் 17வது நாடாளுமன்ற உறுப்பினர்கள்
பகுப்பு:இலங்கை இந்துக்கள்
பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள்
பகுப்பு:இலங்கைத் தமிழ்த் தொழிலதிபர்கள்
பகுப்பு:இலங்கை மலையகத் தமிழ் அரசியல்வாதிகள்
பகுப்பு:இலங்கை அமைச்சர்கள்
பகுப்பு:இலங்கையின் துணை அமைச்சர்கள்
பகுப்பு:இலங்கை மாகாண சபை அமைச்சர்கள்
பகுப்பு:தமிழ் முற்போக்குக் கூட்டணி அரசியல்வாதிகள்
பகுப்பு:நுவரெலியா மாவட்ட நபர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
தும்பலஅள்ளி அணை

**தும்பல‍அள்ளி அணை** என்பது தமிழ்நாட்டின், தருமபுரி மாவட்டம், காரிமங்கலம் வட்டத்தில் அமைந்துள்ள ஒரு அணையாகும். இது   பாலக்கோடு வட்டம் தும்பல‍ள்ளிக்கு 14.கி.மீ தென்கிழக்கே பூலம்பட்டி ஆற்றின் குறுக்கே கட்டப்பட்டுள்ளது. இந்த அணை 1983 இல் கட்டி முடிக்கப்பட்டது இதன் கொள்ளளவு 131 மில்லியன் கன அடிகள். நீர்பாசனம் பெறும் ஆயக்கட்டு பகுதி 883.82 எக்டேர் நிலமாகும். இதன் பரப்பளவு சுமார் 500 ஏக்கர் ஆகும்.  பஞ்சப்பள்ளி, ஜெர்த்தலாவ் போன்ற மலைகளில் இருந்து கனமழை காலங்களில் தும்பல அள்ளி அணை நீராதாரம் பெற்று வந்தது. பின்னர் நீராதாரம் வழங்கும் பகுதிகளில் தடுப்பணைகள் உருவாக்கப்பட்ட நிலையில் தும்பல அள்ளி அணைக்கு தண்ணீர் கிடைக்காமல் போய், ஏறக்குறைய 20 ஆண்டுகளாக அணையானது தொடர்ந்து வறண்ட நிலையிலேயே காணப்படுகிறது.
## குறிப்புகள்

பகுப்பு:தருமபுரி மாவட்டத்திலுள்ள அணைகள்
கேசரகுழிபள்ளம் அணை

**கேசர்குழிபள்ளம் அணை** அல்லது **கேச்சர்குளி அணை** (Kesargulihalla), என்பது தமிழ்நாட்டின், தருமபுரி மாவட்டம், பாலக்கோடு வட்டத்தில் அமைந்துள்ள ஒரு அணையாகும். இது  கேசர்குழிபள்ளம், சின்னாறு சேரும் இடத்திற்கு 10.கி.மீ மேலே அமைந்துள்ளது. இவ்விடம் பாலக்கோடு வட்டத்துக்கு உட்பட்ட திருமால்வாடி சிற்றூருக்கு அருகே உள்ள போளு அள்ளி என்ற இடத்திற்கு அருகே உள்ளது. இந்த அணை 1983 இல் கட்டி முடிக்கப்பட்டது. இதன் கொள்ளளவு 134 மில்லியன் கன அடிகள். இதன் பாசணப்பரப்பு 4000 ஏக்கர் ஆகும். நீர்பாசனம் பெறும் ஆயக்கட்டு பகுதிகள் பாலக்கோடு வட்டத்தில் திருமால்வாடி, பேலமாரன‍ள்ளி, பேவு அள்ளி, சிரேன அள்ளி, எர்ரகுட்ட அள்ளி, பூதிஅள்ளி, நல்லூர் ஆகிய பகுதிகளாகும்.

## குறிப்புகள்

பகுப்பு:தருமபுரி மாவட்டத்திலுள்ள அணைகள்
கெலவரப்பள்ளி நீர்தேக்கம்

**கெலவரப்பள்ளி நீர்தேக்கம்** (Kelavarapalli),(ஆவலப்பள்ளி அணை என்றும் அழைக்கப்படுகிறது) கிருட்டிணகிரி மாவட்டத்தில் ஒசூரிலிருந்து 8 கி.மீ தொலைவில் உள்ள கெலவரப்பள்ளி என்ற சிற்றூரில் உள்ளது. தென்பெண்ணை ஆற்றின் குறுக்கே இத்தேக்கம் அமைந்துள்ளது. இந்த அணை 1993 இல் கட்டி முடிக்கப்பட்டது. இதன் கொள்ளளவு 481 மில்லியன் கன அடிகள். இதிலிருந்து நாளுக்கு இரண்டு மில்லியன் காலன் நீர் ஒசூர் தொழிற்பேட்டைக்கு வழங்கப்படுகிறது. இந்நீர் தேக்கத்தின் வலப்புற கால்வாய் 22.6 கி.மீ நீளமும், இடப்புற கால்வாய் 32.5 கி.மீ நீளமும் கொண்டது. அணையில் ஒரு சிறிய பூங்காவும் உள்ளது.

## குறிப்புகள்

பகுப்பு:கிருஷ்ணகிரி மாவட்டத்திலுள்ள அணைகள்
பகுப்பு:ஒசூர்
பகுப்பு:தென்பெண்ணை ஆற்றின் குறுக்கே கட்டப்பட்ட அணைகள்‎
சூளகிரி சின்னாறு நீர்தேக்கம்

**சூளகிரி சின்னாறு நீர்தேக்கம்**, கிருட்டிணகிரி மாவட்டத்தில் சூளகிரி சின்னாற்றின் குறுக்கே எம்பள்ளி அருகே இத்தேக்கம் அமைந்துள்ளது. இந்த அணை 1986 இல் 95 இலட்சம் மதிப்பீட்டில் கட்டி முடிக்கப்பட்டது. இதன் கொள்ளளவு 81 மில்லியன் கன அடி. இந்த அணையில் சின்னாறு, பேரிகை ஏரி, பன்னப்பள்ளி ஏரி, அத்திமுகம் ஏரி உள்ளிட்ட நீர்நிலைகளில் இருந்து வரும் உபரி நீர் சேமித்து வைக்கப்பட்டு விவசாயத்திற்கு திறந்துவிடப்படுவது வழக்கம்.  இதன் நீர்பிடிப்புப் பரப்பு 143.62 ச.கி.மீ ஆகும். அணையின் மொத்த உயரமான 37 அடியில் 33 அடிக்கு தண்ணீர் வந்தால், அணையின் இடதுபுறம் உள்ள மாரண்டப்பள்ளி, கிருஷ்ணகவுன்பள்ளி, தாசம்பட்டி, இண்டிகானூர் கிராமங்களும், வலதுபுறம் வேம்பள்ளி, கூரக்கனப்பள்ளி, கொள்ளப்பள்ளி, சென்னப்பள்ளி, சுண்டகிரி, அலகுபாவி, எலசமாக்கனப்பள்ளி, சின்னசென்னப்பள்ளி, பந்தர்குட்டை, கரகண்டப்பள்ளிஉள்ளிட்ட கிராமங்களுக்கும் தண்ணீர் திறக்கப்படும். இதன் மூலம் சுமார் 2 ஆயிரம் ஏக்கர் விளை நிலங்கள் பாசன வசதி பெறும்.

## குறிப்புகள்

பகுப்பு:கிருஷ்ணகிரி மாவட்டத்திலுள்ள அணைகள்
ஈச்சம்பாடி அணை

**ஈச்சம்பாடி அணை**, என்பது தமிழ்நாட்டின்,  தர்மபுரி மாவட்டம், காரிமங்கலம் வட்டத்தில் அமைந்துள்ள ஒரு அணையாகும். இது அரூர் வட்டத்துக்கு உட்பட்ட ஈச்சம்பாடிக்கு அருகே பெண்ணையாற்றின் குறுக்கே கம்பையநல்லூர் ஆறு சந்திக்கும் இடத்திற்கு அருகே கட்டப்பட்டுள்ளது. இந்த அணை 1985 இல் கட்டி முடிக்கப்பட்டது. இதன் ஆயக்கட்டுப் பரப்பு 2529 எக்டேர் ஆகும்.

## குறிப்புகள்

பகுப்பு:தருமபுரி மாவட்டத்திலுள்ள அணைகள்
நாகாவதி அணை

**நாகாவதி அணை** தருமபுரி மாவட்டத்தில், பென்னாகரம் வட்டத்தில் உள்ள ஒரு அணையாகும்.  இந்த அணையானது பென்னாகரம் வட்டத்தில், அரக்கசார அள்ளிக்கு அருகே சின்னம்பள்ளி என்னும் ஊரிலிருந்து 7 கி.மீ தொலைவில் நாகாவதி ஆற்றின் குறுக்கே அமைந்துள்ளது. இந்த அணை 1986 இல் கட்டி முடிக்கப்பட்டது. இது 134 மில்லியன் கன அடி கொள்ளளவு கொண்டது.  ஆயக்கட்டுப் பரப்பு 2529 எக்டேர் ஆகும்.

## குறிப்புகள்

பகுப்பு:தருமபுரி மாவட்டத்திலுள்ள அணைகள்
தொப்பையாறு அணை

**தொப்பையாறு அணை** என்பது தமிழ்நாட்டின், தர்மபுரி மாவட்டம், நல்லம்பள்ளி வட்டத்தில் உள்ள ஒரு அணையாகும். இது  தருமபுரி மாவட்டத்தில் சென்னை-கள்ளிக்கோட்டை ஏழாம் தேசிய நெடுஞ்சாலைக்கு கிழக்கே 8.கி.மீ தொலைவில் உள்ள உப்பாளம்மன் கோயிலருகே தொப்பையாறு அணை அமைந்துள்ளது. இந்த அணை 1986 இல் கட்டி முடிக்கப்பட்டது. இது 299 மில்லியன் கன அடி கொள்ளளவு கொண்டது.  ஆயக்கட்டுப் பரப்பு 5330 ஏக்கராகும் ஆகும்.

## குறிப்புகள்

பகுப்பு:தருமபுரி மாவட்டத்திலுள்ள அணைகள்
மண்டை நரம்புகள்

**மண்டை நரம்புகள்** என்பது மூளையிலிருந்தும் மூளைத்தண்டிலிருந்தும் வெளியேறும். இவற்றின் எண்ணிக்கை 12. இதிலுள்ள ஒவ்வொரு நரம்பிற்கும் தனித்தனியான செயல்கள் உண்டு. ஒவ்வொரு நரம்பும் மூளையின் இருபுறமும் இருக்கும். இதை உரோமன் எழுத்துகளால் குறிப்பர்.

## மண்டை நரம்புகள்
மண்டை நரம்புகள் பின்வருமாறு:
# நுகர்தல் நரம்பு
# பார்வை நரம்பு
# விழியசைவு நரம்பு
# கப்பிஊடு நரம்பு
# முப்பிரிவு நரம்பு
# விழி வெளி நரம்பு
# முக நரம்பு
# செவிப்புலன் சமநிலைத்திறன் நரம்பு
# நாத்தொண்டை நரம்பு
# அலையுநரம்பு
# துணை நரம்பு
# கீழ்நாக்கு நரம்பு

பகுப்பு:உடற்கூற்றியல்
பகுப்பு:உடலியங்கியல்
பகுப்பு:நரம்பியல்
இஸ்லாமிய கலை அருங்காட்சியகம், மலேசியா

**இஸ்லாமிய கலை அருங்காட்சியகம் மலேசியா** () என்பது மலேசியாவின் தலைநகர் கோலாலம்பூரில் அமைந்துள்ள மலேசியாவின் தேசியப் பள்ளிவாசல் மற்றும் கோலாலம்பூர் பறவை பூங்காவின் அருகே டிசம்பர் 12 1998 தொடங்கப்பட்ட ஓர் அருங்காட்சியகமாகும். 

இந்த அருங்காட்சியகம் 30,000 சதுர மீட்டர் பரப்பளவைக் கொண்டுள்ளது. இங்கு பன்னிரண்டு தொகுதிகளில் தொல்பொருட்கள் காட்சிபடுத்தப்பட்டுள்ளது. இதில் இசுலாமிய கட்டிடக்கலை காட்சியகம், பழங்கால மலேயா காட்சியகம், இந்தியா மற்றும் சீனா காட்சியகங்களும் இங்கு காட்சிபடுத்தப்பட்டுள்ளன.  

## மேற்கோள்கள்

## வெளியிணைப்புகள்

*அதிகாரப்பூர்வமானத் தளம்
*சுற்றுலா மலேசியா - இஸ்லாமிய கலை அருங்காட்சியகம் 
* இசுலாமிய கலை அருங்காட்சியகம் 

பகுப்பு:மலேசிய அருங்காட்சியகங்கள்
பகுப்பு:கோலாலம்பூர்
பகுப்பு:இசுலாமிய அருங்காட்சியகங்கள்
பகுப்பு:மலேசியாவில் இசுலாம்
தமிழியக்கம் (நூல்)

**தமிழியக்கம்** என்ற நூலை பாவேந்தர் பாரதிதாசன் எழுதினார்.

## உள்ளடக்கம்
பின்வரும் இருபத்து நான்கு தலைப்புகளில் மரபு கவிதைகளை எழுதியுள்ளார்.
# நெஞ்சு பதைக்கும் நிலை
# இருப்பதை விட இறப்பது நன்று
# வரிப்புலியே, தமிழ் காக்க எழுந்திரு
# மங்கையர் முதியோர் எழுக
# வாணிகர்
# அரசியல்சீர் வாய்ந்தார் (1)
# அரசியல்சீர் வாய்ந்தார் (2)
# அரசியல்சீர் வாய்ந்தார் (3)
# புலவர் (1)
# புலவர் (2)
# குடும்பத்தார்
# கோயிலார்
# அறத்தலைவர்
# விழா நடத்துவோர்
# கணக்காயர்
# மாணவர்
# பாடகர்
# கூத்தர்
# பாட்டியற்றுவோர்
# சொற்பொழிவாளர்
# ஏடெழுதுவோர் (1)
# ஏடெழுதுவோர் (2)
# பெருஞ்செல்வர்
# மற்றும் பலர்

## நூலைப்பற்றி
இந்நூல் பாவேந்தரால் ஒரே இரவில் எழுதப்பட்டதாகும். தமிழின் தாழ்ச்சி பற்றியும் எப்படிக் கையாளுவது என்பது பற்றியும் தமிழின் முக்கியத்துவத்தைப் பற்றியும் இந்நூலில் கவிதைகளால் விளக்கியுள்ளார்.

## மேற்கோள்கள்
* "Google Books"
* களஞ்சியம்"

## வெளியிணைப்புகள்
* களஞ்சியம்"
* https://books.google.co.in/books?id=2LfjAwAAQBAJ&pg=PA25&lpg=PA25&dq=%E0%AE%A4%E0%AE%AE%E0%AE%BF%E0%AE%B4%E0%AE%BF%E0%AE%AF%E0%AE%95%E0%AF%8D%E0%AE%95%E0%AE%AE%E0%AF%8D+%28%E0%AE%A8%E0%AF%82%E0%AE%B2%E0%AF%8D%29&source=bl&ots=dOMvZyDv2f&sig=fuSs7LMcFXBtr49LfgCh-Hf3yvY&hl=en&sa=X&ei=4mCQVM2mJM79ugSWs4CgBQ&ved=0CCwQ6AEwAg#v=onepage&q=%E0%AE%A4%E0%AE%AE%E0%AE%BF%E0%AE%B4%E0%AE%BF%E0%AE%AF%E0%AE%95%E0%AF%8D%E0%AE%95%E0%AE%AE%E0%AF%8D%20%28%E0%AE%A8%E0%AF%82%E0%AE%B2%E0%AF%8D%29&f=false"படிக்க‌"

பகுப்பு:தமிழ் இலக்கியம்
பகுப்பு:தமிழ் கவிதை நூல்கள்
பகுப்பு:பாரதிதாசன் நூல்கள்
பகுப்பு:1945 தமிழ் நூல்கள்
பகுப்பு:இந்தியத் தமிழ் நூல்கள்
பகுப்பு:திராவிட இயக்க இலக்கியம்
பகுப்பு:பாரதிதாசன் கவிதைகள்
கெமர் கட்டிடக்கலை

**கெமர் கட்டிடக்கலை** () என்பது இன்றைய கம்போடியா மற்றும் கிழக்கு தாய்லாந்து பகுதியில் கிபி ஒன்பதாம் நூற்றாண்டு முதல் பதினாறாம் நூற்றாண்டு வரை ஆட்சி செய்த கெமர் அரசர்களின் கட்டிடக்கலையாகும். இதில் முக்கியமானதாகக் கருதப்படும் இரண்டாம் சூர்யவர்மனால்  பனிரெண்டாம் நூற்றாண்டில் உருவாக்கப்பட்ட அங்கோர் வாட் கோயிலாகும். இதில் பல கோயில்கள்  ராசேந்திரவர்மன், இரண்டாம் உதயவர்மன், ஏழாம் செயவர்மன் ஆகிய அரசர்களால் பல்வேறு காலகட்டங்களில் கட்டப்பட்ட இந்து கோயில் மற்றும் புத்தக் கோயில்களாகும். மேலும் இந்த கட்டிடங்கள் அனைத்தும் செங்கல் மற்றும் மணற்கற்கள் கொண்டு கட்டப்பட்டவையாகும்.

## படத்தொகுப்புகள்

[180px|thumb|[கெமர் பேரரசு|கெமர் பேரரசால் அமைக்கப்பட்ட முதலாவது மணற்கல்கலால் ஆன பாக்கொங் மலைக் கோவில்.]]

## மேலும் காண்க
*அங்கோர் வாட்
*பாக்கொங்

## மேற்கோள்கள்

## வெளியிணைப்புகள்

பகுப்பு:கெமர் பேரரசு
பகுப்பு:கம்போடிய வரலாறு
பகுப்பு:கட்டிடக்கலை
பகுப்பு:இந்துக் கோயில் கட்டிடக்கலை
மனிஷ் தயாள்

**மனிஷ் தயாள்** (*Manish Dayal*) ஒரு அமெரிக்க நாட்டு நடிகர் ஆவார். இவர் தொலைக்காட்சி தொடர்களிலும் மற்றும் திரைப்படங்களிலும் நடித்துள்ளார்.

## வெளி இணைப்புகள்
*

## மேற்கோள்கள்

பகுப்பு:ஆங்கிலத் திரைப்பட நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:வாழும் மக்கள்
பகுப்பு:1983 பிறப்புகள்
நான்கு கண் மீன்

**நான்கு கண் மீன்** (four-eyed fishes) என்பது ஒருவகை மீனாகும். இது தென் மெக்சிகோ முதல் ஆண்டுராஸ் வரையும், தென்னமெரிக்காவின் வட பகுதியிலும் காணப்படுகின்றன.
இந்த மீனுக்கு உண்மையில் நான்கு கண்கள் கிடையாது. கண்ணில் உள்ள தசையின் அமைப்பால் நான்கு கண்கள் இருப்பது போன்ற தோற்றம் தருகின்றன. தண்ணீரின் மேல் மட்டத்தில் நீந்தும்போது கண்ணின் மேல்பாதி மேலே பார்த்துக்கொண்டிருக்கும். கீழ்பாதி கீழே பார்த்துக் கொண்டிருக்கும்.  இப்படிப் பார்ப்பதினால் நான்கு கண்கள் இருப்பது போலத் தோன்றுகிறது.

## இயல்புகள்
இம்மீன்கள் தமது பெருமளவு காலத்தை நீர் மேற்பரப்பில் செலவிடுகின்றன. பெரும்பாலும் நீர் மேற்பரப்பில் காணப்படும் நிலவாழ் பூச்சிகள் உணவாகக் கொள்ளுகின்றன. இவை தவிர முதுகெலும்பிலிகள், இருகலப்பாசிகள், மற்றும் சிறிய மீன் இனங்களையும் உணவாகக் கொள்ளும்.

## குறிப்புகள்

பகுப்பு:மீன்கள்
2014 பெசாவர் பள்ளிக்கூடத் தாக்குதல்

**பெசாவர் பள்ளிக்கூடத் தாக்குதல்** என்பது பாகிஸ்தானின் பெசாவர் நகரில் அமைந்துள்ள இராணுவத்துக்கு சொந்தமான பள்ளிக்கூடத்தில், 16 டிசம்பர் 2014 அன்று பாகிஸ்தான் தலிபான்களால் நடாத்தப்பட்ட தாக்குதலாகும். இத்தாக்குதலில் 132 மாணவ மாணவிகள் உட்பட 141 பேர் கொல்லப்பட்டனர்...

## மேற்கோள்கள்

## வெளி இணைப்புகள்
*குழந்தைகள் மீது கொடூரத் தாக்குதல் (படங்களில்)
*பெஷாவர் தாக்குதலில் இறந்தவர்களுக்கு இறுதிச் சடங்குகள் துவங்கின
*பாகிஸ்தான் பள்ளிக்கூடத் தாக்குதலின் பின்னர் – காணொளி

பகுப்பு:2014 நிகழ்வுகள்
பகுப்பு:பாக்கிசுத்தானில் தீவிரவாதத் தாக்குதல்கள்
அரக்கன் முகச் சிலந்தி

**அரக்கன் முகச் சிலந்தி** (Deinopidae அல்லது ogre-faced spiders) என்பது ஒருவகைச் சிலந்தியாகும். கறுப்புக்கண்ணாடி போன்ற கண்களைக் கொண்டது. இதன் கண்கள் பார்க்க இரண்டாகத் தெரிந்தாலும், ஆறு கண்கள் இதில் இருக்கின்றன. இரவில் நடமாடும் உயிரினம் என்பதால், இருளிலும் சிறப்பாகப் பார்க்கக்கூடிய அளவுக்குக் கண்கள் அமைந்துள்ளன.  இது வெப்ப மண்டலப் பகுதிகளில் காணப்படுகிறது. ஆஸ்திரேலியா, ஆபிரிக்கா, அமெரிக்கவின் புளோரிடா போன்ற பகுதிகளிலும் காணப்படுகிறது.
## குறிப்புகள்

பகுப்பு:சிலந்திகள்
மாபெருங்கணவாய்

**மாபெருங்கணவாய்** (colossal squid) என்னும் உயிரினம் மெல்லுடலிகளில் மிகப்பெரிய உயிரினமாகும். 30 செ.மீ அகலத்திற்கு மிகப்பெரிய கண்களைப் பெற்றுள்ளது. இது 12-14 மீட்டர்வரை (39-46 அடி) வளரக்கூடியது. இதற்கு இருளிலும் மிக நன்றாகப் பார்க்கும் திறன் உள்ளது.

## மேற்கோள்கள்

பகுப்பு:மெல்லுடலிகள்
பகுப்பு:கடல்வாழ் உயிரினங்கள்
போரிஸ் யெல்ட்சின்

**போரிஸ் நிக்கொலாயவிச் யெல்ட்சின்** (*Boris Nikolayevich Yeltsin*, Бори́с Никола́евич Е́льцин, பெப்ரவரி 1 1931 - ஏப்ரல் 23 2007) ரஷ்யாவில்ல் 1991 முதல் 1999 வரை பதவியிலிருந்த முதலாவது அதிபராவார்.

12 ஜூன் 1991 இல் இவர் 57% வாக்குகளைப் பெற்று மிகுந்த எதிர்பார்ப்புகளின் மத்தியில் ரஷ்ய சோவியத் குடியரசின் முதலாவது அதிபராகத் தெரிவானார். ஆனாலும் 1990களில் ரஷ்யாவில் ஏற்பட்ட பொருளாதார மற்றும் அரசியல் நெருக்கடிகளினால் இவரது செல்வாக்கு சரிய ஆரம்பித்தது. இவரது காலப்பகுதியில் ஊழல், பொருளாதார சரிவு, அரசியல் மற்றும் சமூகப் பிரச்சினைகள் பெருமளவு தலைதூக்கியிருந்தது

2000 ஆண்டின் முதல் நாளுக்கு சில மணி நேரங்களின் முன்னர் தனது பதவியை விளாடிமீர் பூட்டினிடம் ஒப்படைத்து விட்டு தாம் பதவி விலகுவதாக அறிவித்தார்.

## மேற்கோள்கள்

## வெளியிணைப்புகள்
*CNN பனிப்போர் — அறிமுகம்: போரிஸ் யெல்ட்சின் 

பகுப்பு:உருசிய அரசுத்தலைவர்கள்
பகுப்பு:உருசிய அரசியல்வாதிகள்
பகுப்பு:1931 பிறப்புகள்
பகுப்பு:2007 இறப்புகள்
ஆசிரியர் தேர்வு முறைகேடு வழக்கு (இந்தியா)

**ஆசிரியர் தேர்வு முறைகேடு வழக்கு** என்பது 1999-2000ஆம் ஆண்டு காலத்தில், இந்தியாவின், அரியானா மாநிலத்தில 3206 பள்ளிக்கூட ஆசிரியர்கள் தேர்வில் முறைகேடு செய்ததாக கருதப்பட்டதால் தொடரப்பட்ட வழக்கு. இது அம்மாநில முதல்வர் ஓம்பிரகாஷ் சௌதாலாவின் மீதும் பிற 53 நபர்கள் மீதும், சூன் 2008 அன்று சிபிஐயால் குற்ற வழக்காகப் பதிவு செய்யப்பட்டது. ஆசிரியராக நியமிக்க தகுதியற்ற மூவாயிரம் நபர்களை முறைகேடாக அரசுப் பள்ளிகளில் ஆசிரியராக தேர்வு செய்தார் என்பதற்காக ஓம்பிரகாஷ் சௌதாலாவிற்கும், அவரது மகன் விஜய்சிங்சிற்கு 16 சனவரி 2013 அன்று தில்லி சிபிஐ நீதிமன்றம் பத்தாண்டு சிறை தண்டனை வழங்கி தீர்ப்பளித்தது.. . சிபிஐ நீதிமன்றம் விதித்த தண்டனையை எதிர்த்து, 11 சூலை 2014இல் ஓம்பிரகாஷ் சௌதாலா, தில்லி உயர்நீதிமன்றத்தில் செய்த மேல்முறையீடு தற்போது விசாரணை நிலுவையில் உள்ளது.

## மேற்கோள்கள்

பகுப்பு:இந்தியாவில் ஊழல்
பகுப்பு:அரியானா
ஓம்பிரகாஷ் சௌதாலா

**ஓம்பிரகாஷ் சௌதாலா** (*Om Prakash Chautala*, 1 சனவரி 1935 – 20 திசம்பர் 2024) இந்தியாவின் அரியானா மாநில முன்னாள் முதல்வரும், இந்திய தேசிய லோக்தளம் கட்சியின் முன்னாள் தலைவரும் ஆவார். ஓம்பிரகாஷ் சௌதாலா அரியானா மாநில முதல்வராக நான்கு முறை தேர்ந்தெடுக்கப்பட்டவர்.

ஓம்பிரகாஷ் சௌதாலா, இந்திய அரசின் முன்னாள் துணைப் பிரதமரும், அரியானா மாநில முன்னாள் முதல்வருமான தேவிலாலின் மகன்...

அஜய்சிங் மற்றும் அபய்சிங் ஆகியோர் ஓம்பிரகாஷ் சௌதாலாவின் மகன்கள். பேரன்களில், துஷ்யந்த்சிங் சௌதாலா 2014ஆம் ஆண்டு நடந்த தேர்தலில் நாடாளுமன்றத்திற்கு தேர்வு செய்யப்பட்டார். திக்விஜய் சௌதாலா என்ற பேரன், இந்திய தேசிய லோக் தளம் கட்சியின் தேசிய தலைவராக உள்ளார். கரன் சௌதாலா மற்றும் அர்ஜூன் சௌதாலா ஆகிய பேரன்களில் அரியானா அரசியல் களத்தில் உள்ளனர்.

ஓம்பிரகாஷ் சௌதாலா, ஆசிரியர் தேர்வு முறைகேடு வழக்கில் பத்தாண்டு சிறை தண்டனை பெற்றார்.
. . தில்லி சிபிஐ நீதிமன்றம் விதித்த தண்டனையை எதிர்த்து, 11 சூலை 2014இல் ஓம்பிரகாஷ் சௌதாலா, தில்லி உயர்நீதிமன்றத்தில் செய்த மேல்முறையீடு தற்போது விசாரணையில் உள்ளது.

## மேற்கோள்கள்

## வெளி இணைப்புகள்
* இந்திய தேசிய லோக் தளம் கட்சியின் இணையதளம் 

பகுப்பு:இந்திய தேசிய லோக் தளம் அரசியல்வாதிகள்
பகுப்பு:அரியானா முதலமைச்சர்கள்
பகுப்பு:அரியானா அரசியல்வாதிகள்
பகுப்பு:1935 பிறப்புகள்
பகுப்பு:இந்தியாவில் ஊழல்
பகுப்பு:2024 இறப்புகள்
தேவிலால்

**சௌத்ரி தேவிலால்** (Chaudhary Devi Lal) (பிறப்பு: 25 செப்டம்பர் 1915 – இறப்பு: 6  ஏப்பிரல் 2001)  சாட் சமூகத்தை சார்ந்த இந்திய அரசியல்வாதி. அரியானா மாநில முதல்வராக 1977-1979 மற்றும் 1987-1989 ஆகிய காலகட்டத்தில்  இரு முறை பணியாற்றியவர். மேலும் வி. பி. சிங் மற்றும் சந்திரசேகர் பிரதமர்களாக இருந்தபோது,  இந்திய அரசின் துணைப் பிரதமராக 1989-1991ஆம் ஆண்டு முடிய செயல்பட்டவர்.

## அரசியல்
1958 இல் அரியானாவைப் பஞ்சாப் மாநிலத்திலிருந்து பிரித்து புதிய மாநிலத்தைத் தோற்றுவிக்க முக்கியப் பங்கு வகித்தவர்.

1971 ஆம் ஆண்டில் இந்திய தேசிய காங்கிரஸ் கட்சியிலிருந்து வெளியேறி, 1974இல் சிர்சா சட்டமன்றத் தொகுதியில் போட்டியிட்டு வென்றார்.

இந்திரா காந்தியின் நெருக்கடி நிலை காலத்தில், மிசா சட்டத்தில் கைதாகி 19 மாதங்கள் சிறையில் இருந்தவர்.

1977இல் ஜனதா கட்சியில் இணைந்து, அரியானா சட்டமன்றத் தேர்தலில் வெற்றி பெற்று மாநில முதல்வர் ஆனார்.

1987இல் லோக் தளம் எனும் மாநில கட்சியைத் தோற்றுவித்து, அரியானாவின் 90 சட்டமன்றத் தொகுதிகளில் 85 தொகுதிகளில் இவரது லோக் தள கூட்டணி வெற்றி பெற்று இரண்டாம் முறையாக அரியானா மாநில முதல்வர் ஆனார்.

1989இல் இந்திய நாடாளுமன்ற தேர்தலில் சிகார் மற்றும் ரோத்தக் நாடாளுமன்றத்  தொகுதிகளில் வென்றார். அந்தத் தேர்தலில் ராஜிவ் காந்திக்கு மாற்றாக காங்கிரசுக்கு  எதிர் அணியினர் வி. பி. சிங்கையே **தூய்மையான** மாற்று பிரதம வேட்பாளராக முன்னிருத்தி இருந்த போதிலும் டிசம்பர் 1, 1989 அன்று வி.பி.சிங் நாடாளமன்றத்தின் நடு அவையில் தேவிலாலை பிரதமர் பதவிக்கு பரிந்துரைத்தார். ஆனால் அரியானாவின் ஜாட் தலைவரான இவர் பிரதமர் பதவியை ஏற்கனவே முயற்சி செய்து தோல்வி அடைந்தால் மறுத்து  வி.பி.சிங்கையே பிரதமர் பதவிக்கு பரிந்துரைத்தார். ஆனால் **[[ஜனதா தளம்|ஜனதா தளத்தின்]]** கட்சிக்குள்ளயே  வி.பி.சிங்கின் பிரதமர் பதவிக்கு  போட்டியாளராக விளங்கிய தேவிலாலின் நெருங்கிய நண்பரான சந்திரசேகர்க்கு பிரதமர் பதவியை தர மறுத்ததை பல கட்சியினருக்கு நடுவே ஆச்சரியத்ததை ஏற்படுத்தியது. அவர் காங்கிரசில் பல பதவிகளில் நேர்மையாக செயல்பட்டு வந்த ராஜீவ் காந்தியின் அரசின் மீது பல ஊழல் குற்றச்சாட்டுகளை கண்டுபிடித்து எதிர்த்த அமைச்சர்   **வி. பி. சிங்கை** பிரதமருக்கான தகுதியுடைய  வேட்பாளராக அறிவித்துவிட்டு நாடாளமன்ற கூட்டத்திலிருந்து வெளியேறிய தேவி லால்  அமைச்சரவையில் துணை பிரதமராக பங்கு பெற்றார். இவரின் மகன் ஓம்பிரகாஷ் சௌதாலா அரியானா மாநில முதல்வராக இருந்த போது, 1998இல் இந்திய நாடாளுமன்ற மாநிலங்களவை உறுப்பினரானார்..

## மேற்கோள்கள்

## வெளி இணைப்புகள்
* இந்தியத் தேசிய லோக் தளம் கட்சியின் இணையதளம் 

பகுப்பு:இந்திய தேசிய லோக் தளம் அரசியல்வாதிகள்
பகுப்பு:அரியானா முதலமைச்சர்கள்
பகுப்பு:அரியானா அரசியல்வாதிகள்
பகுப்பு:2001 இறப்புகள்
பகுப்பு:1915 பிறப்புகள்
பகுப்பு:9வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:7வது மக்களவை உறுப்பினர்கள்
நேதாஜி ஜெயந்தி

**நேதாஜி ஜெயந்தி** என்பது இந்திய தேசிய இராணுவத்தை வழிநடத்தி இந்திய விடுதலைப் போராட்டத்தில் பங்கெடுத்த நேதாஜி சுபாசு சந்திர போசு பிறந்த நாளான ஜனவரி 23ல் கொண்டாடப்படும் நாளாகும். இந்த நாள் நேதாஜியின் சொந்த ஊர் இருக்கும் இந்தியாவின் மேற்கு வங்காளம் மாநிலத்தில் கொண்டாடப்படுகிறது. இந்த நாள் மேற்கு வங்காள மாநில அரசின் விடுமுறை நாளுமாகும். வேறு இந்திய மாநிலங்களில் இதற்கு விடுமுறை அளிக்கப்படுவதில்லை.

## மேற்கோள்கள்

பகுப்பு:சனவரி சிறப்பு நாட்கள்
எரிக் எரிக்சன்

**எரிக் எரிக்சன்** (*Erik Homeburger Erikson*; சூன் 15 1902-மே 12 1994) என்பவர் ஒரு உளவியல் பகுப்பாய்வாளர் ஆவார். எரிக்சனின் சமூக உளவியல்சார் வளர்ச்சிப் படிநிலைகள்  எட்டு  என்பது குறிப்பிடத்தக்கது. மனித வாழ்வில் சமுதாயத்தினால் ஏற்படும் விளைவுகள், மாற்றங்கள், தாக்கங்கள் ஆகியன பற்றி ஆய்வு செய்துள்ளார்.

## பிறப்பு
எரிக் எரிக்சன் செருமனியில் உள்ள பிரான்ங்பர்ட்டில் பிறந்தார். தம்  சொந்தத் தந்தையாரை எரிக் எரிக்சன் பார்த்ததில்லை. அவருடைய தாய் திருமணம் செய்து கொள்ளாமல் கொண்ட உறவினால் எரிக் எரிக்சன் பிறந்தார். யூதப் பெண்மணியான அவருடைய தாய் தியோடர் ஓம்பர்கர் என்னும் மருத்துவரைப் பின்னர் மணந்து கொண்டார். தியோடர் ஓம்பர்கர் தான் எரிக்சனின் சொந்தத் தந்தை என்று பல ஆண்டுகளாக நம்பி வந்தார். ஓம்பர்கர்  தம் சொந்த அப்பா இல்லை என்று பிற்காலத்தில் அறிந்ததும் அவருக்குக் குழப்பம் ஏற்பட்டது. தாம் யார், தம் அடையாளம் யாது என்பதை அறிந்து கொள்ள அவருக்கு ஆர்வம்  ஏற்பட்டது. இளம்  பருவத்தில்  ஏற்பட்ட இந்த அனுபவம் எரிக்சனுக்கு பிற்காலத்தில் பாரம்பரியம் பற்றியும் அடையாளம் பற்றியும் ஆய்வு செய்வதற்கு ஏதுவாக அமைந்தது.

## கல்வி
பள்ளிப் படிப்பை முடித்துவிட்ட எரிக்சன் கலையில் தேர்ச்சிப் பெற பிளாரன்சுக்குச் சென்றார். உளவியல் கல்வி கற்பதில் ஆர்வம் கொண்டார். எரிக் எரிக்சன் தோற்றத்தில் உயரமாகவும் நீல வண்ணக் கண்களுடனும் இருந்த காரணத்தால் பிற மாணவர்களிடமிருந்து வேறுபட்டுக் காணப்பட்டார். யூத இனத்தைச் சேர்ந்தவர் என்பதால் இலக்கண வகுப்பிலிருந்து வெளியேற்றப் பட்டார் என்பது குறிப்பிடத்தக்கது.

## பணி
1933 ஆம் ஆண்டில் அமெரிக்காவுக்குக் குடியேறினார். ஆர்வர்டு மருத்துவப் பள்ளியில் ஆசிரியராகப் பணி புரிந்தார். ஆசிரியராகப் பணியில் இருக்கும்போதே குழந்தைகள் மனவியல் மருத்துவம் பார்ப்பதிலும் ஈடுபட்டார். பெர்க்கிலியில் உள்ள கலிபோர்னியாப் பல்கலைக் கழகம்,  ஏல் பல்கலைக் கழகம்,  சான் பிரான்சிசுகோ மனவியல் நிறுவனம் ஆகியவற்றில் ஆசிரியப் பணி ஆற்றினார். சிக்மண்ட் பிராய்ட், அவருடைய மகள் அன்னா பிராய்டு ஆகியோருடன் தொடர்பும் நட்பும் கொண்டு பழகினார். காந்தி அடிகளைப் பற்றி ஒரு நூல் எழுத சில மாதங்கள் இந்தியாவில் தங்கினார்.

## கருத்துக்கள்
சிக்மாண்ட் பிராய்டின் உளவியல் கருத்துகளில் பெரும்பாலானவற்றை ஏற்றுக்கொண்டார்.  மேலும்  சில புதிய கருத்துக்களை முன் வைத்து எழுதியுள்ளார். சிக்மண்ட் பிராய்டின் கருத்தான உளவியல் பாலுணர்வு இளம்பிராயத்துடன் தொடர்பு கொண்டது. ஆனால் எரிக் எரிக்சனின்  கருத்து மனிதனின் பிறப்பு முதல் இறப்பு வரை ஏற்படும் வளர்ச்சி நிலைகளைப் பற்றியது ஆகும்.
குழந்தைகள் வெறும் உயிர்ப் பிண்டங்கள் அல்ல என்றும் குழந்தைகள் குமுக மலர்ச்சியிலும் வளர்ச்சியிலும் பங்களிக்கக் கூடியவர்கள் என்றும் குழந்தைகள் பராமரிப்பும் வளர்ப்பும் குமுகாய வளர்ச்சிக்கு மிகவும் தேவையானவை என்றும் வலியுறுத்திக் கூறிவந்தார்.

## குடும்பம்

பாடல் ஆசிரியரான ஜோன் செர்சன் என்னும் பெண்ணைத் திருமணம் செய்து கொண்டார். அவர்களுக்கு 3 பிள்ளைகள். ஒரு மகனான
**காய் டி எரிக்சன்** என்பவர் புகழ் பெற்ற அமெரிக்க சமூகவியல் அறிஞர் ஆவார்.

## எழுதிய நூல்கள்

* Childhood and Society (1950)
* Identity: Youth and Crisis (1968)
* Life  History and the Historical Moment (1975)
* Dialogue with Erik Erison (1996)
* Gandhi's Truth (இந்நூலிற்குப் புலிட்சர் பரிசும் தேசியப் புத்தக விருதும் கிடைத்தன)

## மேற்கோள்கள்

பகுப்பு:அமெரிக்க உளவியலாளர்கள்
பகுப்பு:1902 பிறப்புகள்
பகுப்பு:1994 இறப்புகள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:வளர்ச்சிசார் உளவியலாளர்கள்